Page:Lawrence E A-first reader,1907.pdf/47

 TINY TIM'S CHRISTMAS DINNER.

[From ]

Tiam Sinjorino Cratchit leviĝis; ŝi estis malriĉe vestita, sed gaje dank' al rubandoj diverskoloraj ; kaj ŝi, kune kun Belinda, ŝia dua filino, primetis la tablon. Kaj nun enkuris du pli malgrandaj Cratchits, geknaboj, kiuj kriis ke ili, ekster la bakejo, flaris la anseron kaj ĝin konis kiel ilia propra ansero per la odoro! Ili ĝojis tiel, dancante ĉirkaŭ la tablo, kaj pensante pri salvio, kolbasoj, kaj bulboj, dum Sinjoreto Peter Cratchit zorgis pri la terpomoj kaj blovis la fajron, ĝis fine la terpomoj estis pretaj por esti senŝeligataj. Tamen Sinjoreto Peter ne estis tro vanta, kvankam li portis kolumon tre altan por fari honoron al la Tago.

“Kial do via patro tiel malfruas ?” diris Sinjorino Cratchit — "kaj via frato, Eta Tim, ankaŭ? Kaj Martha ne tiel malfruis je duonhoro la lastan Kristnaskon!”

“Jen Martha, patrino!” ekkriis filineto.

“Jen Martha, patrino!” ekkriis la du pli junaj Cratchits.

“Hura ! estas tiel granda ansero, Martha !”

“Nu! kiel vi venas malfrue!” kriis Sinjorino Cratchit, ŝin kisante dekdufoje, kaj forprenante ŝian ĉapelon kaj ŝalon. —

“Ni devis multe labori por fini nian taskon,” diris la knabino.

“Nu! ne estas grave! Sidiĝu antaŭ la fajro, karulino, kaj varmigu vin !”

“Ne! ne! jen patro!” kriis la du junaj Cratchits, kiuj estis ĉie samtempe. ““Kaŝu vin, Martha, kaŝu vin!”